Mercedes erken dis moeilik teen Max | Netwerk24
Max Verstappen Foto: Getty Images
Verstappen was in 'n kop-aan-kop stryd met Lewis Hamilton gewikkel in die Bahreinse Grand Prix, met slegs sewe tiendes van 'n sekonde wat hulle uiteindelik van mekaar geskei het.
Die Red Bull-renjaer het Hamilton selfs met vier rondtes oor verbygesteek, maar dit was danksy 'n onwettige maneuver het beoordelaars later bepaal. Verstappen moes gevolglik die plek teruggee.
Mercedes en Red Bull sê mekaar hierdie naweek op Imola die stryd aan. Shovlin het, in 'n gesprek oor die bedreiging wat Red Bull vir Mercedes inhou, vir Verstappen lof toegeswaai.
"Daar's geen twyfel nie dat Red Bull baie goed vaar," het Shovlin volgens RaceFans.net gesê.
"Hulle is 'n skerp en gefokusde span wat nie baie foute maak nie. Max is nou duidelik 'n baie volwasse en slim renjaer.
"En hulle ontwikkel goed. Hulle slaag daarin om hul motor elke jaar te verbeter. So hierdie gaan nie 'n maklike kampioenskap wees nie. Hulle sal vir jou dieselfde sê." – TeamTalk